CELEX: 62010CN0229
Language: sk
Date: 2010-05-10 00:00:00
Title: Vec C-229/10: Návrh na začatie prejudiciálneho konania, ktorý podal Tribunal Cível da Comarca do Porto (Portugalsko) 10. mája 2010 — Maria Alice Pendão Lapa Costa Ferreira, Alexandra Pendão Lapa Ferreira/Companhia de Seguros Tranquilidade, S.A.

17.7.2010   
            
            
               SK
            
            
               Úradný vestník Európskej únie
            
            
               C 195/12
            
         Návrh na začatie prejudiciálneho konania, ktorý podal Tribunal Cível da Comarca do Porto (Portugalsko) 10. mája 2010 — Maria Alice Pendão Lapa Costa Ferreira, Alexandra Pendão Lapa Ferreira/Companhia de Seguros Tranquilidade, S.A.
   (Vec C-229/10)
   2010/C 195/17
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Cível da Comarca do Porto
   
      Účastníci konania pred vnútroštátnym súdom
   
   
      Žalobkyne: Maria Alice Pendão Lapa Costa Ferreira, Alexandra Pendão Lapa Ferreira
   
      Žalovaná: Companhia de Seguros Tranquilidade, S.A.
   
      Prejudiciálne otázky
   
   
               1.
            
            
               Je so smernicami o povinnom poistení motorových vozidiel [72/166/EHS (1), 84/5/EHS (2), 90/232/EHS (3), 2000/26/ES (4) a 2005/14/ES (5) a osobitne s článkom 1 a smernice 90/232/EHS] zlučiteľný taký výklad článku 505 Código Civil (Občiansky zákonník), ktorý vylučuje zodpovednosť za nebezpečenstvo spôsobené prevádzkou motorových vozidiel v prípade nehody, v ktorej je jediným a výhradným zodpovedným chodec?
            
         
               2.
            
            
               Je s tými istými smernicami zlučiteľný taký výklad článku 570 Código Civil, ktorý umožňuje znížiť alebo vylúčiť náhradu škody na základe závažnosti zavinenia oboch účastníkov, pokiaľ pochybenie poškodenej osoby prispelo k vzniku alebo zhoršeniu škody?
            
         
               3.
            
            
               V prípade kladnej odpovede, bránia tieto smernice takému výkladu, ktorý umožňuje obmedziť alebo znížiť náhradu škody, s prihliadnutím na zavinenie chodca na jednej strane a na nebezpečenstvo, ktoré môže motorové vozidlo predstavovať pri vzniku nehody na strane druhej?
            
         
      (1)  Smernica Rady z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti (Ú. v. ES L 103, s. 1; Mim. vyd. 06/001, s. 10).
   
      (2)  Druhá Smernica Rady z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 8, s. 17; Mim. vyd. 06/007, s. 3).
   
      (3)  Tretia smernica rady zo 14. mája 1990 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 129, s. 33; Mim. vyd. 06/001, s. 249).
   
      (4)  Smernica 2000/26/ES Európskeho parlamentu a Rady zo 16. mája 2000 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel a o zmene a doplnení smerníc Rady č. 73/239/EHS a 88/357/EHS (Štvrtá smernica o poistení motorových vozidiel) (Ú. v. ES L 181, s. 65; Mim. vyd. 06/003, s. 331).
   
      (5)  Smernica Európskeho parlamentu a Rady 2005/14/ES z 11. mája 2005, ktorou sa menia a dopĺňajú smernice Rady 72/166/EHS, 84/5/EHS, 88/357/EHS a 90/232/EHS a smernica Európskeho parlamentu a Rady 2000/26/ES o poistení zodpovednosti za škodu spôsobenú prevádzkou motorových vozidiel (Ú. v. EÚ L 149, s. 14).